
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 113
                                                               din 31 mai 2018
       privind modificarea organigramei și a statului de funcţii ale Spitalului Municipal Sighişoara

Consiliul Local al Municipiului Sighişoara, întrunit în ședință ordinară, 

            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14.009/16.05.2018, calitate conferita de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Văzând Hotărârea Consiliului Local Sighișoara nr. 2/29.01.2015 privind aprobarea Organigramei şi a Statului de funcţii al Spitalului Municipal Sighişoara;


Ținând cont de Hotărârea Consiliului Local Sighișoara nr. 99/27.12.2016 privind modificarea Statului de funcţii al Spitalului Municipal Sighişoara, modificat prin Hotărârea Consiliului Local Sighișoara nr. 196/28.12.2017;

            Având în vedere prevederile Legii nr. 95/2006 privind reforma în domeniul sănătății, republicată, cu modificările și completările ulterioare, ale Ordinului ministrului sănătăţii nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, ale Ordinului ministrului sănătăţii nr. 1.706/2007 privind conducerea şi organizarea unităţilor şi compartimentelor de primire a urgenţelor, cu modificările şi completările ulterioare, ale Ordinului ministrului sănătăţii nr. 1.500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările şi completările ulterioare, ale Ordinului ministrului sănătăţii nr. 375/2006 privind înfiinţarea, organizarea şi funcţionarea centrelor de sănătate mintală, cu modificările și completările ulterioare, ale Ordinului ministrului sănătăţii nr. 1.101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare, ale H.G. nr. 56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările și completările ulterioare, ale Ordinului ministrului afacerilor interne nr. 96/2016 pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă, cu modificările și completările ulterioare și ale directivei nr. 95/46/CE privind protecţia datelor;

Având în vedere Raportul de specialitate cu nr. 2.156/11.05.2018 al Spitalului Municipal Sighișoara, înregistrat la Municipiul Sighișoara cu nr. 13.581/11.05.2018, prin care se propune autorităţii publice locale aprobarea modificării organigramei și a statului de funcţii ale Spitalului Municipal Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate; 

În baza art. 36 alin. (2) lit. a), alin. (3) lit. b), alin. (9), art. 45 alin. (1) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                  H O T Ă R Ă Ş T E:
Art. 1. Se aprobă modificarea organigramei Spitalului Municipal Sighişoara, conform anexei nr. 1, care face parte integrantă din prezenta hotărâre.

Art. 2. Se aprobă modificarea statului de funcţii al Spitalului Municipal Sighişoara, conform anexei nr. 2, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri, se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara, prin aparatul de specialitate.

Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 12 voturi ”pentru” și 6 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Serviciul Public Asistenţă Socială;

  3 ex. Spitalul Municipal Sighişoara.
10 ex. 

B.A.
